**NÁRODNÁ RADA SLOVENSKEJ REPUBLIKY**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 1409/2008

**715a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa menia zákony v oblasti trestného práva v súvislosti so zavedením meny euro v Slovenskej republike (tlač 715)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady Slovenskej republiky ako gestorský výbor k vládnemu návrhu **zákona, ktorým sa menia zákony v oblasti trestného práva v súvislosti so zavedením meny euro v Slovenskej republike** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

I.

Národná rada Slovenskej republiky uznesením zo 10. septembra 2008 č. 972 pridelila vládny návrh **zákona, ktorým sa menia zákony v oblasti trestného práva v súvislosti so zavedením meny euro v Slovenskej republike** (tlač 715) na  prerokovanie týmto výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre financie, rozpočet a menu** a

**Výboru** Národnej rady Slovenskej republiky **pre obranu a bezpečnosť.**

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému vládnemu návrhu zákona (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

III.

Vládny návrhu **zákona, ktorým sa menia zákony v oblasti trestného práva v súvislosti so zavedením meny euro v Slovenskej republike** (tlač 715) **odporúčali** Národnej rade Slovenskej republiky **schváliť:**

**Ústavnoprávny výbor** Národnej rady Slovenskej republiky uznesením č. 468   
zo 14. októbra 2008,

**Výbor** Národnej rady Slovenskej republiky **pre financie, rozpočet a menu** uznesením č. 385 z 15. októbra 2008 a

**Výbor** Národnej rady Slovenskej republiky **pre obranu a bezpečnosť** uznesením č. 191 zo 14. októbra 2008.

IV.

**Z uznesení výborov Národnej rady Slovenskej republiky** pod bodom III tejto správy vyplýva tento **pozmeňujúci návrh:**

K čl. I

V úvodnej vete 4. bodu sa slová „Za § 438 sa vkladá § 438a“ nahrádzajú slovami „Za § 438a sa vkladá § 438b“ . Zároveň sa označenie navrhovaného ustanovenia „§ 438a“ nahrádza označením „§ 438b“.

Ide o  legislatívno-technickú úpravu zohľadňujúcu skutočnosť že predložený návrh zákona nadobudne účinnosť neskôr ako novela Trestného zákona obsiahnutá v tlači 718.

**Ústavnoprávny výbor NR SR**

**Výbor NR SR pre financie, rozpočet a menu**

**Výbor NR SR pre obranu a bezpečnosť**

Gestorský výbor **odporúča** pozmeňujúci návrh **schváliť.**

V.

**Gestorský výbor** na základe stanovísk výborov k vládnemu návrhu **zákona, ktorým sa menia zákony v oblasti trestného práva v súvislosti so zavedením meny euro v Slovenskej republike** (tlač 715) vyjadrených v ich uzneseniach uvedených pod bodom **III.** tejto správy a stanovísk poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm.  f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča Národnej rade Slovenskej republiky** vládny návrh **zákona, ktorým sa menia zákony v oblasti trestného práva v súvislosti so zavedením meny euro v Slovenskej republike** (tlač 715) **schváliť** v znení schválených pozmeňujúcich a doplňujúcich návrhov.

**Spoločná správa** výborov Národnej rady Slovenskej republiky o prerokovaní vládneho návrhu **zákona, ktorým sa menia zákony v oblasti trestného práva v súvislosti so zavedením meny euro v Slovenskej republike** (tlač 715) **bola schválená uznesením Ústavnoprávneho výboru Národnej rady Slovenskej republiky z 20. októbra 2008 č. 498.** Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Mojmír Mamojka

predseda Ústavnoprávneho výboru

Národnej rady Slovenskej republiky

V Bratislave 20. októbra 2008